….. (sz.) napirend

**ELŐTERJESZTÉS**

**a Képviselő-testület 2023. február 28-i rendes ülésére**

**Tárgy:** Javaslat a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet módosítására

**Készítette:** …………………………….……

Zsengellér Krisztina

osztályvezető

**Egyeztetve:** ………………………….………

dr. Varga Előd Bendegúz

alpolgármester

**Látta:** ………………………………….

dr. Szalai Tibor

jegyző

**Látta:** ………………………………….

dr. Silye Tamás

igazgató

*A napirend tárgyalása zárt ülést nem igényel.*

**Tisztelt Képviselő-testület!**

Az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet(a továbbiakban: SZMSZ) VI. fejezete tartalmazza a bizottságokra vonatkozó előírásokat, melynek 2022. november 1. napjától hatályos 54. § (1) bekezdése ad lehetőséget az alelnöki tisztség betöltésére.

A Képviselő-testület a frakciók és frakciószövetségek között lezajlott egyeztetéseket követően a 2022. december 15-i ülésén a bizottságok elnökeinek, valamint a Pesthidegkúti Városrészi Önkormányzat elöljárójának helyettesítésére megválasztotta az alelnököket.

Jelen előterjesztésben javaslatot teszek az alelnökök díjazására, illetve a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019.(XI.18.) önkormányzati rendelet (a továbbiakban: rendelet) módosítására.

Javaslatom alapján az alelnököket a helyi költségvetési rendeletben megállapított mindenkori illetményalap összegével azonos mértékű tiszteletdíj-kiegészítés illetné meg. Erre a díjazásra csak abban a hónapban lennének jogosultak, amikor igazoltan helyettesítették az elnököt. A díjazás mértéke független lenne attól, hogy az adott hónapban hányszor került sor a helyettesítésre. Az egyhavi tiszteletdíj azonban az alelnöki tiszteletdíj-kiegészítéssel együtt sem haladhatja meg a bizottsági elnökök részére megállapított tiszteletdíj összegét, kivéve, ha az alelnök más bizottság elnöki tisztségét is ellátja vagy tanácsnok.

A hatályos rendelet nem tartalmazza, nem nevesíti a Városrészi Önkormányzat Képviselő-testülete (VÖK) elöljárójának, valamint a képviselő VÖK tagoknak a díjazására vonatkozó szabályokat. A VÖK elöljáró díjazására az SZMSZ 61. § (6) bekezdésébebn foglalt rendelkezés tesz utalást, mely szerint: *„Nem jogosult az elöljáró a tanácsnokok részére megállapított tiszteletdíj-kiegészítésre, ha egyúttal polgármesteri, vagy alpolgármesteri tisztséget is betölt”*, melyből következtetni lehet a tiszteletdíjukra. A VÖK elöljáró a rendeletben a tanácsnokok részére megállapított díjazásban részesül. Az SZMSZ a képviselő VÖK tagok díjazásáról egyáltalán nem tesz említést. A gyakorlatban a képviselő VÖK tagok a bizottsági tagságot is betöltő képviselőkkel azonos mértékű tiszteletdíjban részesülnek. Az alelnökök díjazása mellett ezért egyidejűleg a VÖK elöljáró és a képviselő VÖK tagok tiszteletdíjai megállapításának a rendeletben történő rögzítését, illetve pontosítását is javaslom az előzőekben leírtak szerint.

Kérem a Tisztelt Képviselő-testületet az előterjesztés megtárgyalására és az alábbi módosító önkormányzati rendelet elfogadására!

A rendelet elfogadásához minősített többségű szavazati arány szükséges.

Budapest, 2023. február 20.

**dr. Varga Előd Bendegúz**

**alpolgármester**

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
| A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet (a továbbiakban: Rendelet) 3. § (1) bekezdése:  *„(1) Az önkormányzati képviselőt, a bizottság elnökét, tagjait és a tanácsnokait – megválasztásuk időpontjától, megbízatásuk megszűnéséig – tiszteletdíj illeti meg.”*  A Rendelet 3. § (4)-(6) bekezdése:  *„(4) A mindenkor hatályos bizottsági strukúrát szabályozó önkormányzati rendelet (továbbiakban:* ***ör.****) szerinti bizottságok elnökeinek és tanácsnokainak tiszteletdíja – több tisztség, bizottsági tagság esetén is – a (3) bekezdés szerinti alapdíj 1,8-szorosa.*  *(5) Az* ***ör.*** *szerinti bizottságok a (4) bekezdés rendelkezése alá nem eső képviselő tagjainak tiszteletdíja kiegészül a (6) bekezdés szerint megállapított tiszteletdíjjal.*  *(6) Az* ***ör.*** *szerinti bizottságok és a Városrészi* *Önkormányzat Képviselő-testületének nem képviselő tagjainak – több bizottsági tagság esetén is (beleértve a VÖK tagságot) – a tiszteletdíja az alapdíj 45 %-a.”* | Budapest Főváros II. Kerületi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 35. §-ában, 40. § (4) bekezdésében, valamint a 143. § (4) bekezdés f) pontjában foglalt felhatalmazás alapján, Magyarország Alaptörvénye 32. cikk (1) bekezdés a) pontjában biztosított feladatkörében eljárva a következőket rendeli el:  **1. §**  (1) A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet 3. § (1) bekezdése helyébe a következő rendelkezés lép:  *„(1) Az önkormányzati képviselőt, a bizottság elnökét, alelnökét, tagjait és a tanácsnokokat, valamint a Városrészi Önkormányzat Képviselő-testületének (a továbbiakban: VÖK) elöljáróját, alelnökét és tagjait – megválasztásuk időpontjától, megbízatásuk megszűnéséig – tiszteletdíj illeti meg.”*  (2) A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet 3. § (4)–(6) bekezdése helyébe a következő rendelkezések lépnek:  *„(4) A mindenkori hatályos Szervezeti és Működési Szabályzatról szóló önkormányzati rendelet (a továbbiakban:* ***ör.****) szerinti bizottságok elnökeinek, tanácsnokainak, valamint a VÖK elöljárójának tiszteletdíja – több tisztség, bizottsági tagság esetén is – a (3) bekezdés szerinti alapdíj 1,8-szorosa.*  *(5) Az* ***ör.*** *szerinti bizottságok a (4) bekezdés rendelkezése alá nem eső képviselő tagjainak, valamint a VÖK tagságot betöltő képviselők tiszteletdíja kiegészül a (6) bekezdés szerint megállapított tiszteletdíjjal.*  *(6) Az* ***ör.*** *szerinti bizottságok és a VÖK nem képviselő tagjainak – több bizottsági tagság esetén is (beleértve a VÖK tagságot) – a tiszteletdíja az alapdíj 45%-a.”*  (3) A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet 3. §-a a következő (7) bekezdéssel egészül ki:  *„(7) Az* ***ör.*** *szerinti bizottságok alelnökeit, valamint a VÖK elöljárót helyettesítő alelnököt a helyi költségvetési rendeletben megállapított mindenkori illetményalap összegével azonos mértékű tiszteletdíj-kiegészítés illeti meg kizárólag abban a hónapban, amikor igazoltan ellátta a távollévő elnök, illetve elöljáró helyettesítését. A díjazás mértéke nem függ attól, hogy az adott hónapban hány esetben került sor a helyettesítésre. Az alelnöki tisztséget is betöltő képviselők tiszteletdíj-kiegészítéssel együtt számított egyhavi tiszteletdíja azonban nem haladhatja meg a bizottsági elnökök és a VÖK elöljáró részére megállapított tiszteletdíj mértékét, kivéve, ha az alelnök más bizottság elnöki tisztségét is ellátja vagy tanácsnok.”*.  **2. §**  Ez a rendelet a kihirdetése napján 18 órakor lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 35. §-ában, 40. § (4) bekezdésében, valamint a 143. § (4) bekezdés f) pontjában foglalt felhatalmazás alapján, Magyarország Alaptörvénye 32. cikk (1) bekezdés a) pontjában biztosított feladatkörében eljárva a következőket rendeli el:

**1. §**

(1) A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet 3. § (1) bekezdése helyébe a következő rendelkezés lép:

„(1) Az önkormányzati képviselőt, a bizottság elnökét, alelnökét, tagjait és a tanácsnokokat, valamint a Városrészi Önkormányzat Képviselő-testületének (a továbbiakban: VÖK) elöljáróját, alelnökét és tagjait – megválasztásuk időpontjától, megbízatásuk megszűnéséig – tiszteletdíj illeti meg.”

(2) A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet 3. § (4)–(6) bekezdése helyébe a következő rendelkezések lépnek:

„(4) A mindenkori hatályos Szervezeti és Működési Szabályzatról szóló önkormányzati rendelet (a továbbiakban: **ör.**) szerinti bizottságok elnökeinek, tanácsnokainak, valamint a VÖK elöljárójának tiszteletdíja – több tisztség, bizottsági tagság esetén is – a (3) bekezdés szerinti alapdíj 1,8-szorosa.

(5) Az **ör.** szerinti bizottságok a (4) bekezdés rendelkezése alá nem eső képviselő tagjainak, valamint a VÖK tagságot betöltő képviselők tiszteletdíja kiegészül a (6) bekezdés szerint megállapított tiszteletdíjjal.

(6) Az **ör.** szerinti bizottságok és a VÖK nem képviselő tagjainak – több bizottsági tagság esetén is (beleértve a VÖK tagságot) – a tiszteletdíja az alapdíj 45%-a.”

(3) A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet 3. §-a a következő (7) bekezdéssel egészül ki:

„(7) Az **ör.** szerinti bizottságok alelnökeit, valamint a VÖK elöljárót helyettesítő alelnököt a helyi költségvetési rendeletben megállapított mindenkori illetményalap összegével azonos mértékű tiszteletdíj-kiegészítés illeti meg kizárólag abban a hónapban, amikor igazoltan ellátta a távollévő elnök, illetve elöljáró helyettesítését. A díjazás mértéke nem függ attól, hogy az adott hónapban hány esetben került sor a helyettesítésre. Az alelnöki tisztséget is betöltő képviselők tiszteletdíj-kiegészítéssel együtt számított egyhavi tiszteletdíja azonban nem haladhatja meg a bizottsági elnökök és a VÖK elöljáró részére megállapított tiszteletdíj mértékét, kivéve, ha az alelnök más bizottság elnöki tisztségét is ellátja vagy tanácsnok.”

**2. §**

Ez a rendelet a kihirdetése napján 18 órakor lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely** **polgármester** | **dr. Szalai Tibor** **jegyző** |

Általános indokolás

Az önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 2022. november 1. napjától hatályos 54. § (1) bekezdése ad lehetőséget a bizottságok alelnöki tisztségeinek betöltésére. Budapest Főváros II. Kerületi Önkormányzat Képviselő-testülete 2022. december 15. napján tartott ülésén a bizottságok elnökeinek, valamint a Pesthidegkúti Városrészi Önkormányzat elöljárójának helyettesítésére megválasztotta az alelnököket. A hatályos bizottsági elnökök és tagok díjazásáról szóló rendelet nem tartalmazza, nem nevesíti az alelnökök, valamint a Városrészi Önkormányzat Képviselő-testülete (a továbbiakban: VÖK) elöljárójának, valamint a képviselő VÖK tagoknak a díjazására vonatkozó szabályokat, melyeknek ily módon a rendeletben történő rögzítése, illetve pontosítása indokolt.

Előzőekben foglaltak szerint a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019. (XI. 18.) önkormányzati rendelet (a továbbiakban: Rendelet) módosítása vált szükségessé.

Részletes indokolás

**Az 1. §-hoz**

Az (1) bekezdés kiegészíti a Rendeletet az alelnöki, valamint a Városrészi Önkormányzat Képviselő-testületének (a továbbiakban: VÖK) elöljárói, alelnöki és tagi tisztségeivel.

A (2) bekezdés a bizottsági elnökök, tanácsnokok és tagok tiszteletdíjának szabályairól szóló rendelkezések közé veszi fel a VÖK elöljárói tisztséget, a VÖK tagságot betöltő képviselőket. A Rendelet (4) bekezdésében a hivatkozás cseréje vált szükségessé, tekintettel arra, hogy a bizottságok hatáskörei külön rendelet helyett az önkormányzat Szervezeti és Működési Szabályzatában szerepelnek.

A (3) bekezdés az alelnököket helyettesítés esetén megillető tiszteletdíj-kiegészítést rögzíti.

**A 2. §-hoz**

Hatályba léptető és hatályon kívül helyező rendelkezéseket tartalmaz.